Stesen keretapi Kluang

Stesen keretapi Kluang ialah sebuah stesen kereta api yang terletak di Bandar Kluang, Johor. Stesen ini menyediakan perkhidmatan kereta api KTM Antarabandar iaitu Ekspres Selatan antara JB Sentral dan  dan Ekspres Rakyat Timuran antara JB Sentral dan .

Stesen ini menjadi tumpuan para penumpang bukan sahaja dari bandar Kluang, malah dari Ayer Hitam, Batu Pahat, Kahang dan Mersing, memandangkan kawasan-kawasan tersebut tidak mempunyai capaian perkhidmatan rel.

 Sejarah 
 Pembinaan awal 
Stesen ini telah dibuka pada 1 Julai 1909, serentak dengan stesen-stesen pada jajaran kereta api antara Gemas dan Johor Bahru yang dikenali sebagai Keretapi Negeri Johor (Johor State Railway). Jajaran ini kemudiannya digabungkan dengan Keretapi Negeri-Negeri Melayu Bersekutu (Federated Malay States Railways) menghubungkan  dengan Singapura.

Stesen ini merupakan salah satu perhentian utama khususnya bagi perkhidmatan seperti Ekspres Rakyat, Ekspres Sinaran Pagi/Petang dan Senandung Malam.

 Kluang RailCoffee 

Selain perkhidmatan rel, stesen ini juga terkenal dengan sebuah kedai kopitiam iaitu Kluang RailCoffee. Diasaskan sejak tahun 1938 oleh Lim Luan Hee, kedai tersebut asalnya berkhidmat sebagai kantin bagi askar British pada waktu itu. Hidangan terkemuka mereka sehingga ke hari ini ialah roti bakar mentega atau kaya dan secawan kopi O. Kedai tersebut telah mendapat pengiktiran daripada The Malaysia Book of Records sebagai Kopitiam Kereta Api Tertua di Malaysia pada tahun 18 Julai 2022.

 Dinaik taraf 
Sejak tahun 2018, kerja-kerja menaik taraf stesen ini telah giat dijalankan seiring dengan projek landasan berkembar elektrik (PLBE) antara Gemas dan Johor Bahru. Sebuah stesen sementara telah didirikan berdekatan dengan lokasi stesen lama. Jajaran baharu terletak lebih tinggi berbanding jajaran asal yang berada di atas tanah.

Pada 3 Disember 2024, stesen baharu yang lebih besar dan canggih telah mula beroperasi secara rasmi. Semua perkhidmatan kereta api dipindahkan ke stesen tersebut, manakala kopitiam Kluang RailCoffee masih terus dibuka di stesen lama sehingga ke hari ini.

 Perkhidmatan 
(Jadual berkuat kuasa 1 Julai 2022):
  Ekspres Selatan (Gemas - JB Sentral)
 Arah selatan: ES41 04:34, ES43 12:22, ES45 17:54
 Arah utara: ES42 10:44, ES44 16:36, ES46 20:16
(Jadual berkuat kuasa 1 Julai 2023):
  Ekspres Rakyat Timuran (Tumpat - JB Sentral)
 Arah timur: ERT26 22:39
 Arah selatan: ERT27 10:15

 Rujukan 

Kategori:Daerah Kluang
Kluang